b'\n_START_ARTICLE_\nAm\xc3\xa9lie Chataing\n_START_PARAGRAPH_\nAm\xc3\xa9lie Chataing (s. 5. elokuuta 1986 Saint-\xc3\x89tienne, Ranska) on ranskalainen suunnistaja. H\xc3\xa4n edustaa Kalevan Rastia. Chataing on osallistunut seitsem\xc3\xa4n kertaa suunnistuksen maailmanmestaruuskilpailuihin. Henkil\xc3\xb6kohtaisilla matkoilla Chataing on ollut parhaimmillaan seitsem\xc3\xa4s keskimatkalla Sotkamon MM-kilpailuissa 2013. Ranskan viestijoukkueessa Chataing on sijoittunut parhaimmillaan kahdesti seitsem\xc3\xa4nneksi. Suunnistuksen maailmancupin osakilpailussa Chataing on parhaimmillaan sijoittunut nelj\xc3\xa4nneksi.'